পমোডোরো কৌশল
পমোডোরো কৌশল (বিকল্প বানান- পোমোডোরো কৌশল, পমোদরো কৌশল) একটি সময় ব্যবস্থাপনা পদ্ধতি যা ১৯৮০ এর দশকের শেষদিকে ফ্রান্সেসকো সিরিলো উদ্ভাবন করেন। এই পদ্ধতিতে একটি টাইমার ব্যবহার করে যে কোন কাজকে ছোট ছোট সময়ের ভগ্নাংশে ভাগ করে কাজটি সম্পন্ন করা হয়। সাধারনত প্রতি সময়ের ভগ্নাংশের দৈর্ঘ্য ২৫ মিনিট হয় এবং প্রতি ২৫ মিনিট পর পর ছোট বিরতি থাকে। সময়ের এই প্রতি ভগ্নাংশকে পমোডরো বলে যা ইতালীয় এক শব্দ যার অর্থ টমেটো। বিশ্ববিদ্যালয়ের ছাত্র থাকাকালীন সময়ে সিরিলো এর ব্যবহৃত টমেটো আকৃতির কিচেন টাইমার অনুসারে এই পদ্ধতির নামকরন করা হয়েছে। এই কৌশলটি বিভিন্ন অ্যাপ এবং ওয়েবসাইটের মাধ্যমে ব্যাপক জনপ্রিয়তা পেয়েছে। এই অ্যাপ এবং ওয়েবসাইটগুলো এই কৌশল ব্যবহারের বিভিন্ন নির্দেশিকা এবং টাইমার প্রদান করে।